კალუგა (თევზი)
კალუგა (ლათ. Huso dauricus) — სვიის გვარის თევზი ზუთხისებრთა ოჯახისა. სიგრძე — 5,6 მ-მდე, იწონის 1 ტ-ს. პირი დიდი და ნახევარმთვარის ფორმისაა. გავრცელებულია ამურის აუზში. იგი სქესობრივ სიმწიფეს მე-17–მე-20 წელს აღწევს. ტოფობა მაისის ბოლოს-ივნისშია. ახალგაზრდები იკვებებიან ფსკერის უხერხემლოებით; ზრდასრულები მტაცებლები არიან, იკვებებიან კეტათი და ღურკანით. იზამთრებს ამურის კალაპოტში. ძვირფასი სარეწაო თევზია.